Diari Oficial de la Generalitat Valenciana


Sumari del DOGV 6674, del 20-12-2011 (2011/12133)

Notificació de la sentència dictada en el judici verbal número 386/2011.
------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12740


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 386/2011. [2011/12424]  
Judici verbal 386/2011  
De: Empresa Mixta Valenciana de Aguas, SA.  
Procuradora: Desamparados Barber París.  
Contra: Eduardo Bordería Díaz.  
Procurador: -  
En aquest procediment de judici verbal número 386/2011, seguit a instàncies de l'Empresa Mixta Valenciana de Aguas, SA, contra Eduardo Bordería Díaz, s'ha dictat la sentència, que té l'encapçalament i dispositiva, literalment, com segueix:  
«Sentència  
València, 4 de juliol 2011.  
Antonio Sánchez Hurriaga, magistrat jutge del Jutjat de Primera Instància número 7 de València, he vist aquestes actuacions de verbal 386/2011-E, seguides davant d'aquest Jutjat a instàncies de l'Empresa Mixta Valenciana de Aguas, SA, representada per la procuradora Amparo Barber París, contra Eduardo Bordería Díaz, per a reclamar 627,08 euros i perquè siga resolt el contracte.  
Fets  
/.../  
Fonaments de dret  
/.../  
Dispositiva  
Estime la demanda formulada per l' Empresa Mixta Valenciana de Aguas, SA, contra Eduardo Bordería Díaz, en situació de rebel·lia, i realitze els següents pronunciaments:  
1. Declare resolt el contracte de subministrament d'aigua i instal·lació i reparació d'un comptador relatiu a l'immoble habitatge siti a València, carrer de Casilda Castellvi, número 4.1a, i condemne aquest demandat a pagar a l'actora la quantitat de 627,08 euros en concepte de subministrament d'aigua efectuat i no pagat i els interessos deguts, així com a pagar les costes processals i de les factures que es produïsquen des de la interposició de la demanda fins que la sentència siga efectiva.  
2. Condemne el demandat a sotmetre's a aquesta resolució, i autoritze l'entrada al domicili abans indicat i ordene que s'adopten totes les mesures que calguen per al cessament efectiu del subministrament d'aigua. I autoritze la demandant a entrar en aquest immoble on es troba instal·lat el comptador per a poder interceptar el pas d'aigua.  
  
Notifiqueu aquesta resolució a les parts, i feu-los saber que no és ferma.  
De conformitat amb la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà un requisit imprescindible que, quan s'anuncie o es prepare, s'haja consignat en l'entitat Banesto, i en el compte de dipòsits i consignacions d'aquest Jutjat i procediment, la suma de cinquanta euros (50 euros), fixant-hi com a "Concepte" el "Recurs 02 civil-apel·lació".  
  
Aquesta és la meua sentència, que jutjant en aquesta instància pronuncie, mane i firme».  
I atés que el demandat esmentat, Eduardo Bordería Díaz, es troba en parador desconegut, s'expedeix aquest edicte a fi que valga de notificació de forma deguda.  
  
València, 22 de novembre de 2011.- El secretari judicial: Ricardo Alonso y Gurrea.